**Klaipėdos valstybinis muzikinis teatras skelbia konkursą**

**orkestro obojų grupės *tutti* vietai užimti**

**Pretendentui keliami kvalifikaciniai reikalavimai:**

* aukštasis muzikinis išsilavinimas;
* geri muzikiniai duomenys;
* ansamblinio grojimo įgūdžiai;
* valstybinės ir mažiausiai vienos užsienio kalbos mokėjimas;
* muzikinio teatro struktūros ir darbo specifikos išmanymas.

**Perklausos programa:**

* Pasirinktinai vieno iš koncertų I dalis su kadencija (akompanimentas privalomas): Vincenzo Bellini Koncerto obojui Es-dur I d. *Risoluto allegro* arba Wolfgango Amadeaus Mozarto Koncerto obojui C-dur, K. 314, I d. *Allegro aperto*.

**Pretendentas privalo pateikti:**

* Prašymą dalyvauti konkurse, išsilavinimą bei kitus profesinius pasiekimus patvirtinančių dokumentų kopijas ir gyvenimo aprašymą, nurodant vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes).

**Pirmasis konkurso etapas:**

Pretendentų prašome pateikti savo CV iki **2022 m. spalio 31 d.** el. paštu **ieva.scerbiakaite@kvmt.lt**.

Pretendentai, negalintys gyvai dalyvauti perklausoje, el. paštu **ieva.scerbiakaite@kvmt.lt** iki **2022 m. spalio 31 d.** privalo pateikti savo CV ir nuorodą į atliekamo kūrinio su akompanimentu aukštos kokybės vaizdo įrašą.

Perklausa vyks **2022 m. lapkričio 14 d. nuo 11 val.** LMTA Klaipėdos fakultete (K. Donelaičio g. 4, Klaipėda).

Detalesnė perklausos informacija pretendentams bus pranešta asmeniškai.

**Išsamesnė informacija teikiama telefonu +370 675 52500**